钦定古今图书集成/方舆汇编/职方典/第1112卷 > 《湖广夷》
## 钦定古今图书集成/方舆汇编/职方典/第1112卷 > 《湖广夷》

湖广土官，皆据湖南，古巫、黔中地，中错辰、常，外连川、
贵。溪洞深险，难抚易乱。彭氏富强，雄胁诸司。自宋迄
今，构结滋广，骄横益坚。国家稍有征诛，辄议调发，所
过残破，惨于剧盗。官司莫敢谁何。嘉靖中，王守仁讨
岑氏时湖臬佥事汪凑统驭严饬，所过敛戢。以故顺、
靖之祸，不独襄、楚，永保之忧，岂但苗夷也。

湖广蛮夷，实无能为，但我军奸黠之徒，利其窃法，可
以邀功，今但选精锐，常加提防，其患自息。湖、襄田地，
高下不齐，农家无所蓄积，敛获未竟，征敛一空，求免
饥寒，不可得矣。乞选方面守令，大加存恤，慈以格众，
廉以律己，端本澄源，在朝廷而已。

郴、桂寇与横水、桶冈事略同，当时亦声势相倚，此岂
有志远图？特以封疆之臣，因循姑息，故得据险猖獗，
以滋地方之蠹耳。所幸秦、金与王守仁同时举事，故
诸贼不得相为应援，而表里受兵，又无所逃遁薮匿，
故得以草薙而禽狝之。不然，即韩卢之搏狡兔，瑟未
能穷三窟之诛也。大抵平山寇与平中原流劫之寇
不同。中原流劫之寇，无险固可凭，无巢穴可据。其剿
之也，当先摧其锋锐，绝其粮饷，所谓“决机于两阵之
间，将勇者胜”也。山寇则不然，进未可为旦夕之患，而
退可以持岁月之久。其克之也，当先审于地利，明于
分合，不可徒恃兵众之彊，所谓“多算者胜”也。又中原
之寇患不能克，既克而绝之也。《易山》寇则王师一至，
敛众深匿，大军甫还，啸聚如故，盖克之易而绝之难
也。广西之断藤峡，湖、贵之《蜡耳山》，江西、南赣诸山峒，
天讨屡加，而衅糵屡萌者，非以其不能绝之故邪？盖
不但郴、桂之患为然也。